# Jordi Bordas i Coca

Jordi Bordas i Coca (Barcelona, 25 de desembre de 1943) és un escriptor, dramaturg i traductor català.
De ben jove ja fa uns primers intents poètics. El 1966 obté un accèssit al premi Amadeu Oller de poesia. El 1969 va estrenar i publicar l'obra de teatre juvenil La terra es belluga (El Galliner 2, Edicions 62), que va obtenir el premi de teatre de la revista Serra d'Or. També ha traduït obres al català d'Arnold Wesker, Clifford Odets i Woody Allen. Ha cotraduït amb Helena Vidal Els baixos fons de Maksim Gorki.
Jordi Bordas i Coca és entrevistat en La generació literària dels 70, d'Oriol Pi de Cabanyes i Almirall i Guillem-Jordi Graells.
Després d'un llarg parèntesi, als anys noranta torna a les lletres catalanes després d’assistir a cursos de l'Escola de narrativa literària de l'Ateneu Barcelonès amb el mestratge d’Isidre Grau, Maria Balbal, Flàvia Company i Eduard Màrquez. Obté diversos premis de contes, com l'Emili Teixidor el 1999 per L'assassí sense pietat(La Busca, 2000), el Santa Perpètua, el Joan Fuster, el Conte del Puig, el Vila de Mont-roig i el Vila de Corbera. També queda finalista del premi Àncora amb el recull Divuit dies de vacances inclòs dins el llibre Premis Literaris Àncora 2001 (Abadia de Montserrat, 2002) i del premi Mercè Rodoreda de conte amb Baixa per malaltia (Editorial Montflorit, 2006). El 2002 obté el premi Ramón Juncosa de la Catalunya del Nord pel recull de contes Congelats a domicili, publicat per l'editorial Trabucaire de Perpinyà. El 2008 apareix el volum Obra poètica (Editorial Montflorit). El 2011 publica la seva primera novel·la llarga, D'esquena al sol. El 2014 publica la segona novel·la, Comptabilitat domèstica o El misteri de la cambra tancada (La Comarcal Edicions), i la tercera, Un teacher a Barcelona, el 2017 (Terra Ignota). Forma part del col·lectiu 16 Petges, que ha publicat tres reculls de contes.

## Obres
### Narrativa

* L'assassí sense pietat. Barcelona: La Busca, 2000
* Pizza mortis. Santa Perpètua de Mogoda: Ajuntament, 2000
* Congelats a domicili. Perpinyà: El Trabucaire, 2003
* Baixa per malaltia. Barcelona: Montflorit, 2005

### Novel·la

* D'esquena al sol (2011), una crònica de la guerra civil i la postguerra.
* Comptabilitat domèstica o el misteri de la cambra tancada. Argentona: La Comarcal, 2013
* Un teacher a Barcelona: Terra Ignota Ediciones, 2017

### Poesia

* Dos inèdits. Barcelona: Premi Amadeu Oller, 1966
* Obra poètica: Editorial Montflorit, 2008

### Traduccions publicades

* La cuina, d'Arnold Wesker. Edicions 62. Col·lecció el Galliner.
* Tot esperant l'esquerrà. Clifford Odets. Edicions Robrenyo.
* Els baixos fons. Maxim Gorki. Edicions 62.

### Teatre

* La terra es belluga, representada al Teatre Romea el 1968 i pel RTVE el 1977.

## Premis

* Crítica Serra d'Or de teatre, 1969: La terra es belluga
* Emili Teixidor de narrativa de Roda de Ter, 1999: L'assassí sense pietat
* Finalista del premi Mercé Rodoreda per: Baixa per malaltia.
* Nit de Sant Jordi de Perpinyà - Ramon Juncosa de narracions curtes, 2002: Congelats a domicili

## Referències

* ↑ «Els Premiats», 13-10-2019. [Consulta: 17 febrer 2024].
* ↑ BORDAS I COCA, JORDI. LA TERRA ES BELLUGA (en català). Edicions 62, 01-09-1970. ISBN 9788429704594.
* 1 2 3 «La Terra es belluga» (vídeo). Arxiu TVE Catalunya - Lletres Catalanes. RTVE, 15-11-1977. [Consulta: 22 febrer 2022].
* ↑ «Nota biogràfica». D'esquena al sol. Editorial Meteora, 2011. [Consulta: 22 febrer 2022].
* ↑ Sotorra, Andreu. «Els Baixos fons». Clip de Teatre. Teatre Nacional Catalunya. [Consulta: 22 febrer 2022].
* ↑ Pi de Cabanyes, Oriol; Graells, Guillem-Jordi. La generació literària dels 70. 2a edició 2004. Generic, 1999, p. 261. ISBN 978-84-6059000-2.
* ↑ L'ASSASSI SENSE PIETAT I ALTRES CONTES - JORDI BORDAS - 9788489986466.
* ↑ BORDAS I COCA, JORDI. L'assassi sense pietat i altres contes. La Busca Edicions S.L.. ISBN 978-84-89986-46-6.
* ↑ Premis literaris Ancora : any 2001. Publicacions de l'Abadia de Montserrat, S.A.. ISBN 978-84-8415-383-2.
* ↑ «CONGELATS A DOMICILI». [Consulta: 17 febrer 2024].
* ↑ BORDAS I COCA, JORDI. OBRA POÈTICA. Montflorit Edicions i Assesoraments. ISBN 978-84-95705-60-0.
* 1 2 Llopart, Frederic «D'esquena al sol». Eix Diari, 17-06-2012.
* ↑ BORDAS I COCA, JORDI. D'ESQUENA AL SOL. Editorial Meteora SL. ISBN 978-84-92874-48-4.
* ↑ BORDAS I COCA, JORDI. Comptabilitat domèstica o El misteri de la cambra tancada. ISBN 978-84-95351-50-0.
* ↑ BORDAS I COCA, JORDI. UN TEACHER A BARCELONA. Terra Ignota Ediciones. ISBN 978-84-946611-2-9.
* ↑ Bonada, Lluís «De gran seré novel·lista». El Temps, 1434, 06-12-2011, pàg. 20.
* ↑ «OBRA POETICA JORDI BORDAS - Librería Pynchon & CO» (en castellà). [Consulta: 17 febrer 2024].
* ↑ WESKER, ARNOLD. LA CUINA. ISBN 9788429704648.
* ↑ ODETS, CLIFFORD. TOT ESPERANT L'ESQUERRÀ. Edicions Robrenyo. ISBN 9788440024213.
* ↑ GORKI, MAXIM. ELS BAIXOS FONS. EDICIONS 62. ISBN 842970471X.
* ↑ «Trenta anys del Grup de Teatre de Roses Ovació al final de l'obra La terra es belluga, de Jordi Bordas». Arxiu Municipal de Roses, 2012.
* 1 2 «Jordi Bordas Coca». The Memoro Project -. Associació el Banc de la Memòria. [Consulta: 22 febrer 2022].

## Enllaços externs

* Web de l'Editorial Montflorit Arxivat 2014-02-01 a Wayback Machine. PDF
* «Jordi Bordas i Coca». Memoro: el banc de la memòria.